CELEX: 62016TN0681
Language: lt
Date: 2016-09-23 00:00:00
Title: Byla T-681/16: 2016 m. rugsėjo 23 d. pareikštas ieškinys byloje Henkel Electronic Materials (Belgium)/Komisija

28.11.2016   
            
            
               LT
            
            
               Europos Sąjungos oficialusis leidinys
            
            
               C 441/23
            
         
      2016 m. rugsėjo 23 d. pareikštas ieškinys byloje Henkel Electronic Materials (Belgium)/Komisija
      
      (Byla T-681/16)
      (2016/C 441/27)
      Proceso kalba: anglų
      
         Šalys
      
      
         Ieškovė: Henkel Electronic Materials (Belgium) (Vesterlas, Belgija), atstovaujama advokatų N. Reypens, C. Docclo ir T. Verstraeten
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  sujungti šią bylą su byla T-131/16, nes tarp jų yra ryšys, siekiant, kad būtų bendrai vykdoma žodinė proceso dalis ir priimamas teismo sprendimas,
               
            
                  —
               
               
                  pripažinti priimtinais ir pagrįstais šiame ieškinyje nurodytus panaikinimo pagrindus,
               
            
                  —
               
               
                  panaikinti ginčijamo sprendimo (1) 1 ir 2 straipsnius,
               
            
                  —
               
               
                  subsidiariai panaikinti ginčijamo sprendimo 2 straipsnį, nes jame nenustatytos pereinamojo laikotarpio priemonės.
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi septyniais pagrindais.
      
                  1.
               
               
                  Pirmasis ieškinio pagrindas, grindžiamas akivaizdžia vertinimo klaida nustatant teisės aktus, numatančius tariamą valstybės pagalbą, ir teisės klaida aiškinant Reglamento Nr. 2015/1589 (2) 1 straipsnio d punktą.
               
            
                  2.
               
               
                  Antrasis ieškinio pagrindas, grindžiamas fakto klaida apibūdinant referencinę sistemą, akivaizdžia vertinimo klaida ją analizuojant ir teisės klaida taikant SESV 107 straipsnio 1 dalį ir Reglamento Nr. 2015/1589 1 straipsnio a punktą.
               
            
                  3.
               
               
                  Trečiasis ieškinio pagrindas, grindžiamas ekonominio pranašumo vertinimo klaida ir teisės klaida taikant SESV 107 straipsnio 1 dalį ir Reglamento Nr. 2015/1589 1 straipsnio a punktą.
               
            
                  4.
               
               
                  Ketvirtasis ieškinio pagrindas, grindžiamas klaida vertinant selektyvumą, reikalingą siekiant pripažinti ginčijamą schemą valstybės pagalba, kaip ji suprantama pagal SESV 107 straipsnio 1 dalį ir Reglamento Nr. 2015/1589 1 straipsnio a punktą, ir vertinimo klaida analizuojant ginčijamos schemos mechanizmą.
               
            
                  5.
               
               
                  Penktasis ieškinio pagrindas, grindžiamas vertinimo klaida analizuojant ginčijamos schemos taikymo sąlygų pateisinimą.
               
            
                  6.
               
               
                  Šeštasis ieškinio pagrindas, grindžiamas vertinimo klaida, padaryta vertinant tariamą iš ginčijamos schemos gautą pranašumą, ir nepakankamai tiksliu ginčijamos schemos tyrimu.
               
            
                  7.
               
               
                  Septintasis ieškinio pagrindas, grindžiamas mokesčių mokėtųjų teisėtų lūkesčių ir teisinio saugumo pažeidimu.
               
            
         (1)  2016 m. sausio 11 d. Komisijos sprendimas (ES) 2016/1699 dėl valstybės pagalbos schemos, susijusios su pelno perviršio neapmokestinimu SA.37667 (2015/C) (ex 2015/NN), kurią įgyvendino Belgija (pranešta dokumentu Nr. C(2015) 9837) (OL L 260, 2016, p. 61)
      
         (2)  2015 m. liepos 13 d. Tarybos reglamentas (ES) 2015/1589, nustatantis išsamias Sutarties dėl Europos Sąjungos veikimo 108 straipsnio taikymo taisykles (OL L 248, 2015, p. 9)